
UORUM morborum memorabilium, qui 


in eundem annum, hic veris, ille autumni 
ſoboles, inciderint, in publicum prodit hiſtoria: 
nuda ea, ac ſimplex; nullo orationis fuco, nullis 
theoriæ oblectamentis commendata. De cau- 
ſis, quæ nos plerumque latent, parum ſolicitus, 
id unice volo, doque operam diligenter, ut 
oſtendam, qui & quales hi morbi re ipſa fue- 
rint, & quali ope profligandi. Hoc enim 
mihi perſuaſiſſimum habeo, conjecturalia om- 
nia ac commentitia adeo non rationali medici- 
nz inſervire, ut, ab ipſis artis incunabulis ad 


hæc uſque tempora, nulla ei res majori aut 
impedimento 


impedimento fuerit, aut dedecori. Iique ſem- 
per ſcriptores de re medica optime meruiſſe 
viſi ſunt, qui nullis hujuſmodi diverticulis devii 
abrepti, ſed in morbis ipſis, ipſorumque cura- 
tionibus obſervandis defixi, fidis omnia literis 
mandarunt; nihil, niſi naturam rerum eviden- 
tem, ſenſibuſque & rectæ rationi plane obviam, 
veritatemque ipſam contemplati. 


CUM id mihi certum deſtinatumque animo 
eſſet, ſi quid in hac re poſſem, his ipſe editis 
periclitatus ſum; plura fortaſſis identidem, ſi 
hac arriſerint, et fi res ita ferat, daturus. 
Tu vero interim vale, & fave. 

STAS An. M.DCC.LXI præter folitum & 
75 ſicca fuerat & calida. Autumnum inſequen- 
tem, necnon & ineuntem hiemem pluviz at- 

que auſtri eo uſque occuparunt, ut neque pruinz con- 
creſcerent, neque deciderent ullæ nives, ad ipſum Ja- 
nuarii finem. Inde, ad medium menſis Martii, frequens 
gelu, non illud tamen acre & acutum, niſi exeunte de- 
mum Februario; quo tempore ſe invicem inſolito more 
exceperunt venti, pruinæ, nives, pluviæ, omnes præter | 
modum vehementes. Ad finem Marti tempeſtas humi- 
da fuit ac procelloſa, decidente pluvia multa, cum gran- 
dine. Initio tandem Aprilis tempus in ſiccitatem con- 
verti cœpit. Cali calor jam interdiu etiam gravior; 
noctes frigidæ ac pruinoſe. Menſe medio, cum nec- 
B dum 


[ 4 BY 


dum folia arboribus redierant, ſubito Sol effulſit arden- 
tiſſimus, viſque zſtus intempeſtiva atque intoleranda in- 
crevit. Perpetua fere deinde apricitas, eœlumque ſu- 
dum, quod vix ulla nubecula per dies bene multos, 
menſe Maio, obſcuravit. Maximam interim menſis 
partem Eurus, interdum et ad Aquilonem vergens, ob- 
tinuit. His vicibus aer et a calore ad frigus, et a fri- 
gore ad calorem repentinas ſubiit commũtdtiones; & 
interdum uno eodemque die conſuevimus et in Sole per- 
uri, & in umbra perfrigeſcere. | 


H.c de. aeris habitu, imperfecta ſatis atque incondi- 
ta, ephemeridum fere ad exemplum, breviter prefari 
placuit, ne ab aliorum more ac conſuetudine devius 


N 


prorſus abirem, quibus ſolenne eſt in rebus hujuſmodi | 


dedita opera verſari. Rem vero ſubtilius perſequi, ſuper- 
vacaneum fore puto: Neque enim unquam mihi perſua- 
ſum habui, quorſum pertineat morborum epidemicorum 
originem ad mutabiles ventos referre, aut naturam eo- 
rum indolemque ad Barometrum exigere, Nimirum 
cum effectibus nobis præſertim res eſſe videtur, non 
autem cum cauſis, quæ occultæ plerumque ſunt. 
Enimvero ſi morbus, de quo in præſentia agitur, iis coli. 

proprietatibus, 


1 
proprietatibus, quæ ſenſibus noſtris ſe offerunt, ortum 
ſuum debuerit, qui, quæſo, factum eſt, ut non Homi- 
nes, loco proximi, eodem fere tempore ægrotaverint? 
Qui factum, ut morbus eos, quos millia non amplius II 
ab hac urbe disjungunt, ſerior longe, quam Londinen- 
ſes ipſos, corripuerit? Quidnam efle cauſæ putemus, cur 
urbem Edinburgum ineunte Maio, aliquas vicinæ Cum- 
briæ partes zecedente tandem Junio, nec prius invaſerit? 
Profecto quicquid nobis de hac omni quæſtione ſcire con- 


ceditur, anguſta admodum metitur circumſeriptio; & la- 


boribus quibuſcunque fruſtra exantlatis, fateamur tan- 
dem neceſſe eſt cum optimo 8ydenhamo “ Quæ qua- 

« liſque fit illa acris diſpoſitio, nos pariter, ac eomplura 

ce alia, circa quæ vecors ac amc philoſophantium 
te turba nugatur, plane ignoramus“. Neque ſane vi- 
rum philoſophum dedecet neſcire ea fateri quæ neſciat, 
adhibita modo prius ad res rite perpendendas diligentia : 
At incognita pro cognitis habere, eaque incertiſſima 
quz ſint, pro certis venditare, id vero dedecet. Sed ad 


inſtituta pergamus. 


Quaxro Aprilis die, tres in eadem domo eodem 
morbo correpti ſunt; 3 qui quidem morbus die quarto & 
of viceſimo 

viceſimo ejus menſis per univerſam urbem longe lateque 
graſſabatur, neminem fere eximium habens. Simul 
omnis ordinis, omniſque habitus homines, vix ullo diſ- 
crimine, ægrotabant; nec magis quidem molles & deli- 
catuli, quam quibus firma & integra valetudo. Male 
erat iis plerumque, qui ætate jam proceſſerant, præcipue 
ſenioribus ſuſpirioſis. Male etiam corporibus nimium 
repletis, & mulicribus, quibus ſanguis per menſtrua 
non reſpondebat. Leviter plectebantur infantes, & li- 
berabantur facillime. Servos ut plurimum hic morbus 
graviter habebat, vel quod iſti homines ſibi temperare 
nollent quo minus pleniore victu uterentur, cum tan- 


quam ægros agere oporteret; vel quod quies haud facile 


contingere poſſet agendi neceſſitatem habentibus. 


ELapso tandem duarum circiter hebdomadarum ſpatio, 
pauci admodum reperti ſunt, quos hoc malum nulla ex 
parte tentaverat. Ejus hæ fere erant notæ: Alternis 
frigus & calor corpus percurrens; tuſſicula continua, 
importuna, alios ſtatim ab initio, alios non, niſi poft 
biduum, adorta, quæ aliquando pauculum quiddam 
pituitæ tenuis citabat, interdum arida erat, et nihil 


prorſus emoliebatur; laſſitudo, gravitas & dolor ingens 


2 Circa 

Circa tempora & ſrontem ; oculi inflammati, madentes, 
reſugientes lucem; palpebræ tumidæ; frequentia ſternu- 
tamenta; vox obtuſa. De ſenſu quodam ardoris acutiſ- 
ſimo per univerſum iter aſperæ arteriæ ad ipſam etiam 
cartilaginem enſiformem pertingente (quaſi interior cu- 
ticula abraſa eſſet) ad unum omnes conquerebantur: 
Nonnulli etiam de pari ardoris ſenſu a faucibus ad ipſum 
ventriculum, quaſi eſophagus pariter cum aſpera arteria 
inflammaretur. Vera aliqui & genuina angina pæne 
ſuffocabantur. Ad mediam ſterni partem gravitas cum 
difficultate ſpirandi; nec. non, urgente tuſſi, aliqua 
tanquam laceratio inter ſcapulas, complures vexabat. 
Huc accedebant brachiorum, crurum, laterum inſtabiles 
quædam atque erraticæ punctiones.  Interdum quoque 
frequenti tuſſe ſanguis quoque extundebatur; nec raro 
guttæ aliquæ ſanguineæ ex naribus diſtillare viſe ſunt- 
Inter hæc aliquoties febris exæſtuabat ſatis vehemens, 
mitior fere interdiu, noctu acceſſiones habens; interdum 
tantilla erat, ut vix aut ſitim faceret, aut impediret ci- 
bum, aut ſomnum interpellaret. Ægrotantibus conſtans 
erat perpetuumque ſudoribus diffluere; qui quidem ve- 
hementiſſimi prorumpere ſolebant, et aliquando morbum 
ſolvere, ſaltem reddere mitiorem. Sitis haud valde 


fauces 

fauces urgebat; univerſis autemꝰ lingua muco albiſſimo 
obſita erat, & tanquam lactis cremore imbuta. Color 
habituſque ſanguinis, e vena detracti, pro diverſa ægro- 
rum natura, varios ſe præbuerunt. Urina fere in prin- 
eipio bilioſa proceſſit, in augmento materiam furfurace- 
am aut lateritiam deſidentem oſtendit. In omnibus 
animi demiſſio, viriumque defectus major longe quam 
pro morbi ratione. Tarde admodum ad ſanitatem reſti- 
tuti ſunt quam plurimi; tuſſe utique & febricula, reli- 
quiis mali ægre diſcutiendis, per menſes aliquot, imo 
etiam nonnulli per annum integrum, confecti atque lan- 
guentes. Aliquos, adverſa valetudine diu colluctatos, 
phthiſis tandem pulmonalis abſumpſit. Multos, poſt- 
quam jam ad cætera eonvaluiſſent, dolor admodum mo- 
leſtus aut in laterum alterutro, aut in aliqua abdominis 
parte, longo tempore fatigavit. Animadverſum eſt 
Londini, plurimas mulieres, hoc morbo, vel reliquiis ejus 
grotantes, abortum feciſſe, aut ante diem peperiſſe. 

* Idem in duobus morbis epidemicis, huic noſtro conſimilibus, 
obſervavit olim Jo. Huxham. Vide obſervationum de atre & mor- 
bis epidemicis vol: i. p. 80, & vol. ii. p. 100. 

1 
Arios primum & cum impetu invaſit graviſſimus 
artuum omnium & capitis dolor; ſenſus laſſitudinis ; 
vehemens febris; levia autem vel catarrhi vel peripneu- 
moniz comitata ſunt ſigna. Eos, pre cæteris, tam male 
habebat anxietas atque anguſtia præcordiorum, ut exan- 
themata aliqua jamjam proruptura viderentur. Id ve- 
ro, Londini, rarius evenit, quantum aut ipſe vids, aut 
percontationibus reperire potuiꝰ. [ 
| 
Ap hunc fere modum fe habuit morbus; qui quidem 
intra quartum n diem curationi ceſſit craſhorj 

Sequentem ægri hiſtoriam mihi retulit vir, tum in morbis 
curandis maxime exercitatus, tum in obſervandis maxime ſedulus, 
Gulielmus Duncan. Servus quidam L annorum, firmi habitus, hog 
morbo decubuit. Sanguine jam quater detracto, per univerſum cor- 
pus ſe oſtenderunt exanthemata, quod dicitur, miliaria. Nihilomi- 
nus tamen immutata perſtitit pulſus durities, eadem tuſſis, eadem ſpi- 
randi difficultas, idem dolor. Neceſſe igitur fuit, nulla exanthema- 
tum ratione habita, venam iterum atque iterum, & tandem uſque 
ad octavam vicem pertundere. Hoc facto, febris in intermittentem 
abiit, & cortici peruviano ceſſit quam facillime. Iſte autem vir, annis 
jam fere II elapſis, ſi frigus aliquando ſuſcipiat, de dolore quodam, 
inter coſtas, juxta dorſi ſpinam, moleſtiſſimo, qui huic * ortum 


debuit, etiamnum queritur, 
| "_ ita 

pituita tuſſiendo egeſta. Plus vero negotii fuit, & plus 

periculi, ubi, concitatiori facta febre, & tuſſicula magis 
importuna, morbi jam vis in juſtam peripneumoniam 
exarſerat; qua plurimi ſunt conflictati. Huic autem 
vitio opportuniores fuerunt homines gulæ dediti, pleni- 
oris aut corrupti habitus; ſenes *, quibus ſpiritus diffi- 
cultas inveteraverat; quotquot denique prima morbi in- 
dicia neglectui habentes, frigori ſe & labori temere obje- 
cerant. 


Aliqpos, ipſo ſtatim ab initio, vera adorta eſt peri- 
pneumonia; quod tamen ruri ſæpius, quam inter urba- 
nos, obtigiſſe compertum eſt. Ibi, in locis quibuſdam 
ab urbe remotioribus, iſtam fuiſſe mali epidemici propri- 
etatem, per literas nobis nuntiatum eſt. Nec peripneu- 
monia ſolum, ſed angina etiam paſſim dominabatur; & 
ita dominabatur, ut neque ſexui, neque ætati pepercerit. 
Ii autem graviſſime ægrotabant, quibus otium, ut ſibi 
parcerent, nullum fuit; maxime quibus quotidiani labo- 

* Aſthmate laborantibus ſi pleuritis vel peripneumonia ſuperve- 


nerit, fere ſemper moriuntur. Vide G. Baglivi praxeos medicæ 
lib. i. 

ris penſum ſub Dio peragendum. In hog utique tam | 
ſzva erat peſtilentia, ut quamplurimos, intra quartura 
| a nn morte a * 


— tamen adeo conſtanti 1 ad m 
ſpectavit hoc vitium, ut non aliquando frarius tamen) ſe 
in febriculz lentæ faciem indueret, & ad id morbi genus 
propius accedere videretur, quem Antiqui cardiacum ap- 
pellarunt. Aliquando etiam circuitum habere conſuevit, 
atque hoc gyro, ut altero quoque die reverteretur. Nea 
que id ſane miretur quiſquam: quandoquidem enim cor- 
pora humana tantum inter ſe differunt, vix fieri poteſt, 
quin ab iiſdem caufis alio atque alio more afficiantur. 

Dum in oppidulis, juxta urbem L. incolniam, maxime editis, 
catarrhus ille epidemicus, qualem deſcripſimus, menſe Maio, mitiſ- 
ſimum ſe & maxime tractabilem præſtabat, in pagis demiſſioribus, 
vicinis, incredibilem ediderunt ſtragem anginæ, pleuritides, peri- 
pneumonie.. Remediorum inſtar omnium fuit, ſanguinem promptiſ- 
fime & larga copia detrahere. Id neglectum protinus inſequebantur | 
alvi fluxus, & tormina, corporibus etiam firmiſſimis cita ac certa per- 
nicies, Horum me certiorem fecit medicus | in primis ingenioſus, 
quo . utor, Ropbertus Petrie Lincolnienſs. 

Num variolæ, num morbilli, aut alia corporis mala, 
quotquot contagione ſpargi ſolent, effectus eoſdem ſemper 
edunt, aut perpetuis ullis conditionibus ſubjici ſe pa- 
tiuntur? Annon febres, nunc inflammatoria, nunc pu- 
trida, nunc nervoſa (vitia inter ſe immane quantum dif- 
erepantia) derivantur ſæpiſſime ab eodem fonte peſtilen- 
tiæ ? | 


Quop ad curationem morbi, quem delineavimus, 
pertinet, quicquid de hac re aut uſus mihi comproba- 
verit, aut didicerim ab aliis,, ordine jam exponam. Et 
ſepe quidem haud magnæ mole pugnatum eſt. Morbo 
enim invadente, plurimis hominibus ſaluti fuit domi ſe 
continuiſſe; omnimodo frigora & laſſitudinem evitaſſe; 
negotioſam omnem actionem circumcidiſſe; & ſimul cu- 
rioſo victu caviſſe, ne inutilis materia corpori ſupereſſet. 
Si quos autem vel febris vehementior, vel dolor aliquis 
laterum, vel ſpirandi difficultas infeſtaret, iis protinus, 
& mora nulla, ſanguis mitti debuit, habita ſemper viri- 
um ratione. Si ex vena fanguinem mitti vires non pate- 
rentur, ſaltem conſugiendum fuit ad levius illud præſi- 
dium, cucurbitulas, fic ut cutis quoque incideretur. 
Aliqua enim ſanguinis detractio, in principio, perraro 

inutilis 

inutilis ſuit. Aliquando etiam uſu venit, ut ſanguinem 
copioſe profundere oporteret, quo vitæ periclitanti con- 
ſuleretur. Sæpe enim interne ſuppurationes zgrum; 
nec opinantem, oppreſſerunt; & inde præceps pericu- 
lum. Hoc plane mihi compertum habeo, anxietatem 
iſtam atque languorem, ſigna morbi, quod dicimus, 
pathognomonica, improvidos quoſdam in malam frau- 
dem induxiſſe; parcos utique in r 8 2 
in e nimios. 
| = 
DeTracto ſanguine, alvum lotionibus ducere proxi- 
mum fuit; quod remedii genus plurimum levamenti 
attulit per omnem morbi decurſum. Dejectiones enim 
id agere viſe ſunt, ut bilis illa omnis, quam majori jam 
copia frequens tuſſis, nixuſque ad vomendum exprime- 
bant, ex inteſtinis continuo eliceretur; unde calor & 
inquietudo, febris comites, minuebantur. Quiequid 
autem cauſe fuerit, in dubio non eſt, quin remedia, 
ventrem laxantia, plus in morbo iſto profecerint, quam 
alia cujuſcunque generis auxilia, ſi modo ſolam ſanguinis 
detractionem excipias. Quin & Natura hanc nobis cu- 
randi viam monſtravit; quæ quidem aliquando vomitus 
bilioſi ope, aliquando bilioſæ dejectionis, ægros ipſa libe- 
ravit. C 2 Mz 01- 

M picauENTA dare, ſudori movendo apta, haud un- 
quam ſalutare fuit, interdum etiam pluſquam inutile: 


calorem enim conſuerunt illa intendere, per ſe plus æquo 
vehementem. Satius omnino ægrotanti, ut in lecto con- 
quieſceret, ac dilutiſſima ſe aliqua & tepida potione pro- 


lueret. 


Nzc alienum fuit paulatim delingere oleum, & alia 
ſtiuſmodi aſſumere, que lævare id quod exaſperatum 
ꝛſt, quæ emollire tuſſiculam, quæ ſputa evocare ſolent. 
In his tamen haud multum auxilii fuit; uti quidem ne- 
que in nitro, aut in vulgatiſſimo illo remedio, ſale abſin- 
thii cum ſucco limoniorum. Nihilominus tamen vel. 
imbecilla remedia præſtat aliquando potius experiri, 
quam nulla. Tuſſis etiam, noctu fere quam interdiu. 
moleſtior, opii pauxillulo ſub noctem cõerceri debuit. 
Verum five exſpuendi, ſpirandive difficultas, ſeu dolor 
pectoris, aut capitis infeſtaret, Emplaſtra Veſicatoria expe- 
ditiſſimum auxilium præſtiterunt. Eadem, in dolore 
laterum, lateribus ipſis, pro more, impoſita, mirum 
quantum levarunt & dolorem & tuſſiculam. Impetus 
autem materiæ pulmonem vexantis, maturius evocabatur, 
ſi ante adhibitæ fuiſſent cucurbitulæ. 

Ali longe atque diſſimili curatione opus fuit, ubi 
morbus jam in lentam ſebriculam degeneraverat, conti- 
nuam eam fere cum acceſſionibus. Jam nimiæ debilitati 
jacentis, & languenti ſtomacho ſuccurrendum fuit. Ad- 
jicienda vis arteriis; toti corpori fultura. His in caſibus 
cortex peruvianus, ſubinde & liberaliter datus, raro ſpem 
noſtram fefellit. Protinus utique arteriarum exigui im- 
becillique pulſus, tuſſicula, præcordiorum anxietas, ſuſ- 
piria, tremores, vertigines, animique deliquia nobili anti- 
doto conceſſerunt. Oportebat autem iiſdem ipſis auxiliis 
tueri valetudinem, quibus eſt reddita. | 


Iotu hic morbus, eodem vere, univerſam fere Euro- 
pam peragravit “; civitati Venetum præ aliis locis peſ- 
tiferus. 

* Occipiebat morbus Vratiſlaviæ exeunte Februario, ibique per 
II circiter menſes eo uſque ſæviit, ut funera a XXX vel XL, aſſueto 
ſcilicet numero, ad CL, ſingulis hebdomadis, adauxerit. Id teſta - 
tur celebris Vratiſlaviæ Medicus, Jackwitz. Vindebonam ſub finem 
Martii invaſit; (proiit rem narrat Carolus Mertens legato Ruſſico, 
iſta in urbe agenti, medicus domeſticus) atque ibi eandem fere pro- 
prietatem habuit quam apud nos Londinenſes. Cothenius autem, 
Regis Boruſſiæ Archiater, eundem refert, in Ducatu Magdeburgico, 
menſe 

tiferus. In hac regione ſerius, in illa maturius ſe oſten- 
dit; nuſquam vero gentium, quantum ſcio, vel ante Fe- 
bruarium, vel poſt Julium. Dum vero quaquaverſum 
ſæviret, Lutetiam Pariſiorum, & regionem, urbi iſti ſub- 
jacentem, ne quidem attigit. Id quod a viris fide dig- 
| nis didicimus “. 

menſe primum Aprili ſe exhibuiſſe; neque in iſta regione, multis 
exitio fuiſſe. Hæc viro experientiſſimo, Joanni Pringle, accepta 
refero; qui omnia, de hoc argumento, aut a ſe animadverſa, 
aut exterorum literis allata, me lubenter docuit. Hambur- 
genſes etiam initio Aprilis ægrotarunt; id quod duorum virorum 
excellentium (C. Roſe, & J. A. H. Reimari) mihi confirmarunt 
epiſtole, At in mari Mediterraneo, apud nautas Britannos, non 
niſi menſe demum Julio peſtem hanc invaluiſſe accepimus. 


* In chartula, quam Galli /2 Gazette de France vocant, deſcribi- 
tur hiſtoria morbi ſatis accurata, qui, menſe Junio, non quidem 
aliquam Galliarum partem, ſed Argentoratum, reliquamque omnem 
Alſatiam vexaſſe dicitur. Pendant le mois dernier, il a rin, tant 
Wl | 4 & traſbourg que dans le refle de I Alſace, une maladie, qui a &e 
Wl. preſque gentrale. Elle a eu, pour ſymptomes, des friſſons par tout 
bo ' te corps, un grand abattement, un violent mal de gorge, une dou- 
1 leur de tete treſ-aigue, une toux ſeche & freguente, & une reſpiration 
a | Affcile. Toutes les perſonnes, qui en ont été attaques, ont eu la 

Orad fore pretium judicavi anquirere, an Catarrhus 
hic epidemicus certo aliquo progrediundi ordine ab alia 
ad aliam inſulæ noſtræ partem tranſierit; an ſcilicet ab 
coriente ſole. ad occidentem, a ſeptentrionalibus locis 
meridiem verſus, an vero motu contrario iter fecerit. 
Percontando autem didici nullam eum uſpiam legem 
ſervaſſe, curſumque ſuum incertum more quodam deſul- 
torio peregiſſe; urbes vero & majora oppida, incolarum 
multitudine conferta, ubique citius infeſtaſſe, quam cir- 
cumjacentes pagos. An contagioſusfuerit necne, nihil equi- 
dem certi affirmo. Hoc ſaltem conſtat, morbum omnino 
in Britannia incognitum fuiſſe, priuſquam Londinen ſes in- 


fieore plus ou moins forte, & les accidens ont vuris ſuivant les Uiſpo- 
fitions interieures; mais tous les malades ont reſſenti des douleurs 
dans tous les membres. La fplipart ont te gueris par des ſueurs 
abondantes. On a te oblige de faire des ſaigntes du bras ou du 
fied d quelques: unn. La maladie a ſini quelquefois par une expec- 
toration copieuſe, & a ete terminee en general par un» ou deux pur 
gatifs. Chez quelques ſugets, elle a degenere en pleurefie. ou. en 
peripneumonie, mais pd te leur faute, & farce quils nont pas 
voulu  alliter aſſez-tit. Quelques Soldats de Ia Garnifon, qui ont 
craint d'aller d I Hipital,. ont &6 auſfi les victimes de leur repug- 
nance”, Gazette de France du 5 Juillet, M. DCC. LXII. 

vaſerat; multiſque in oppidis, qui primi zgrotaverint, eos 
nuper a Londino advenas acceſſiſſe“. 


In hac urbe, ſi tabulis publicis fides fit habenda, fu- 
nera ſolitum numerum haud multum ſuperarunt, hoc 
morbo regnante. Tempore quo idem + Manceſtriz obti- 
nebat, ibi (dictu mirum) ſolito etiam pauciores mortui ſunt. 
Contra autem Norvici, teſtante medico egregio Gulielmo 
Offley, qui morbum, iſta in urbe ter ſevientem, curave- 
rit, plures longe illi ſuccubuerunt, quam quos ſimilis om- 
nino peſtis an. M. DCC. XXXIII f, aut gravior illa, iHu- 
enxa dicta, an. M. DCC. XLIII 5, e medio ſuſtulerit. 


IN hac omni narratione, nihil reconditum aut 
exquiſitum de induſtria ſectatus ſum. Satis habui, ut 

* Id nempe animadverſum eſt Norvici, Lincolniæ, Leiceſtriæ, at- 
que Exceſtriæ. | 


+ 1d didici ex literis periti admodum Chirurgi, C. White. 


t Jo. Huxham obſervat. de atre & morb. epid. vol. i p-. 80. 
Medical Eſſays publiſhed at Edinburgh, vol. ii. p. 28. 


$ Jo. Huxham obſervat. &c. vol. ii, p. 100. 

res pl, prout ſe habuerit, dilucide, & cum fide deſcribe- 
retur; & (quod præfiſcine dicam) ut juſta aliqua tum 
morbi, tum eurationis, 1 1 ſatis & quotidiane, 
memoria exſtaret. 

DYSENTERIA LONDINENSI 


AN. M. DCC. LXII. 


UB exitum menſis Julii, An. M. DCC. LXII, Dy- 
ſenteria epidemica incolas Londinenſes invaſit; 
morbi genus, hac in civitate novum fere, aut nu- 
peris ſaltem annis inauditum. Præceſſerat æſtuoſa admo- 
dum & ſicca tempeſtas; pluviæ autem nonnullæ paucis 
jam diebus deciderant. Ea peſtis, toto autumni tempore 
ad Novembrem uſque graſſata, ingentem hominum 
numerum exercuit; magis quidem pauperum ædiculas 
infeſtans, quam civium potentiorum domos; infantibus, 
puerilique ætati, quam adultæ gravior; mollioribus cor- 
poribus, iiſque quibus frequens adverſa valetudo, quam 
duris atque robuſtis pleramque inimicior. 

Dz hoc morbo pauca quædam ſcripturus, ægros 
primum ipſos lectori ob oculos ſiſtam, variis ejus affecti- 
bus, variis dolorum miſeriis laborantes; deinde ad ea 
tranſibo explicanda, quæ experimentum in ipſis curati- 
onibus docuerit atque approbarit. 


Acckssuu mali ſignificabat ſæpius (neque enim id 
perpetuum erat) ſenſus quidam frigoris extremas partes 
membrorum permeantis. Hunc protinus inſequebantur 
capitis vertigo, oculorum caligines, ſtomachi nauſea, 
amari ructus cum gravitate przcordiorum, vomituſque 
vireſcentis, aut flaveſcentis, aut etiam ruſæ materiz : 
mox vehemens inteſtinorum inflatio, vehemens dolor 
modo ſupra umbilicum, modo ſub umbilico; denique, 
haud longo intervallo, alvi profuſio repentina, bilioſa, 
pejoris odoris quam ex conſuetudine. Inde vero parum 
allevamenti ; ſed omnia in deterins ruere. Intende- 
bantur tormina fixa jam & habitantia in imo ventre» 
paulum ſuper oſſa pubis, & in ea dorſi parte, que 
flexionibus inteſtini coli exadvorſum ſita eft. Atque 
hine ortus eſt conſtans quidam ad deſidendum nixus, 
eo magis excrucians, quia inexpugnabilis pre impoten- 
tia deſidendi. Deſcendebant enim non ex cibo recte 
D 2 cocta, 

cocta, ſed nunc pituitæ muciſque ſimilia; nune, inſtar 
aque, in qua caro recens lota fuerit, leviter ſubcruenta, in- 
odora; nunc quaſi filamenta ſanguinis muco intertexta; 
quin & purus interdum cruor; interdum, morbo ingra- 
veſcente, putris ſanies. Dolores paulo ante excretionem 
acerrimi erant; requies a dolore aut nulla, aut exigua ea 
& fallax, novis cruciatibus illico interpellanda. Vigilia 
nocte fere & die continuata. Inflatio abdominis univer- 
ſis conſtans, & vix cum morbo ipſo profliganda. De 
viſcerum depreſſione omnes uno ore conquerebantur; 
plurimi etiam, quaſi ſentirent aliquod tanquam corporis 
ſolidioris, quod, cum pondere & mole ſua urgeret, ad 
dejectionem provocaret . Quibuſdam nauſea & vomitio 
moleſtæ erant; ſed non item omnibus: vix autem unus 
quiſquam repertus eſt, qui febre, faſtidio, & inſomnia 
vacaret. Nonnullos inſuper vexabat ipſius ani prolapſus, 
& difficultas urinæ, moleſtiſſimum malum. Quibuſdam 

Vide Cal. Aurel. de morb. chron. lib, iv. cap. vi. | 


+ Urina plerumque erat plane ſuppreſſa, ut intra ſex, octo, decem, 
vel quatuordecim dies vix guttam emitterent. Vide Jo, Hartm, Deg- 
neri Hiſt, Med. de Dyſenteria &c. quæ Neomagi graſlata fuit A. 1736, 
pag. 17. 5 

urina vix fluxit per biduum. Nec lumbricos aliquos 
teretes, inclinato morbo, excludere, aut inſolens erat, aut 
mali augurii. Cuidam, poſtquam morbus videretur abi- 
turus, abceſſus alicubi in inteſtinis factus eſt; unde pro- 
fluxit pus, adjuncta debilitate, nauſea, febricula. Hic 
tamen reſtitutus eſt, In puero, XIV annorum, in ipſam, 
quod mireris, maniam exiit hæc Dyſenteria, teſte ſummo 
ac ſingulari viro, Gulielmo Heberden . 

* Corpora illa adipoſa, (pwr: ovyrorivri ena) membranea, ac 
carnoſa, quæ, in hoc morbo, ſimul cum ſanguine, ſolent deſcendere, 
non ſemper exulcerari inteſtina, ſecundum veterum de hac re ſenten- 
tiam, ſignificant; neque enim ea ſemper ſunt, quæ videntur, Origi- 
nem horum corporum, pro ſuo more, feliciter exponit vir arte anato- 
mica excellens, Jo. Bapt. Morgagnus ; cui ſane multum debemus 
tum ob alia plurima, tum ob egregium illud opus, quo rem medi- 
cam nuperrime locupletavit.Scilicet ut irritatz veſicæ glandulæ, 
ſic glandulz quoque inteſtinorum plus ſecernunt humoris ſui, eum- 
que non qualem ſolent, cum recte valent. Itaque mucoſa & albi- 

da utrobique apparet materia. Quod ſi inſuper ea in ſanguine diſpo- 
ſitio fit, ut facile in polypos coaleſcat, erit ille humor magis ad 


concreſcendum pronus, eoque magis, ubi ejuſmodi ſanguis in ca- 
vum inteſtinorum aut exudans, aut effuſus ad illum ſe addiderit, 
Sic enim dum ſanguinis pars in coli inteſtini cellulis reſtitabit, ſece- 

Monzus autem minime uniformi tenore procedebat, ſed 
in diverſis corporibus aliam atque aliam ſpeciem indue- 
bat; primis aliquando diebus nullo negotio diſcutiendus, 
in longum aliquando tractus. Primo neglectus, tractatu 
aſperior occurrebat: etenim corpus, extenuatum atque 
confectum, ut morbo ferendo impar erat, ita ipſi impar 
curationi. Itaque optimum erat occurrere ipſis princi- 
piis, atque auxilia mature præeripere. In hoc enim cor- 
poris affectu aliquod certe in medicina opis eſt, haud 
multum in naturæ beneficio. 


Raxo ex hoc emerſeruns malo, qui magnam aliquam 
ſinceti ſanguinis copiam ex inteſtinis profuderant, & 


dente aquea, & ſubſidente rubta portione, ex, que relinquentur, 
ſanguinis, ut vocant, fibre, facile poterunt in concretiones polypoſas 
coinpingi, quæ ſua albedine, ut toties olim in corde & vaſis fucum 
fecerunt, & pro pinguedine acceptæ ſunt, ita, mox cum recrementis 
detruſie, hic quoque pro pinguedine haberi poterunt.— Hine & origo 
intelligitur ramentorum, & grandium, quiz egeri dlctæ ſunt; mem -· 
branarum, facillime autem quorundam ex illis aliis corporibus, que: 
carnoſa a Celſo ſunt appellata; fi videlicet non tota rubra ſanguinis 
portio fit ex ejus albis cohærentibus fibris expreſſa. Unde etiam intel 
ligas licet, quam caute uti oporteat illa Hippocratis prædictione: Dyſ. 
enteria laboranti fi veluti caruncule exeunt, lethale.: Vide Jo. Bapt, 
2 de ſed. & cauſ. morborum, * xxxi. 

poſtea frigidas extremas partes haberent. Neque fallax 
periculi nota, abdomen tumidum, intentum, tractanti 
reſiſtens. Spem fuiſſe in anguſto, oſtendebant ſitis im- 
modica; lingua arida, ac ſcabra, colore cinereo aut livido; 
aphthæ; ſingultus. Conclamatum autem omnino erat, 
ſi _—_ nihil poſſent, aut aquam fœtidam ex ano red- 
derent *. ” 1215 


N ox deerant, qui, hoc morbo confecti, inciderent in 
levitatem inteſtinorum, vix ulla medicina corrigendam. 
Plurimos, in iis ſenes in primis, diu moleſte habuit flux- 
us alvi purulentus, exulceratis inteſtinis, ut videtur, ortus. . 
Atque hi fere in ultimam corporis infirmitatem redacti, 
lata morte minutatim abſumebantur, Thea 9 queue, 


zul £6 drν Neun Ne”, 


Nzqvs - aan indi videtur, morbo per 
| revs e 0 POR interea variis ſtoma- 


* Si „ accedat, lethale; G angina, lethale ; fi vero accedat 
difficultas deglutiendi, mortem imminentem rooms CIOS: 

chi ventriſque vitiis laboraſſe, qui tamen Dyſenterici haud 
plane evaſerunt; ſed, poſt dejectiones aliquot bilioſas, 


ſponte ſua, abſque omni e ope, plerumque 
convaleſcebant. ; 


Quicuxopx fruftus aut æſtivos, aut autumnales im- 
modice aſſumpſerant, vel nulla tentabantur Dyſenteria, 
vel, ſi tentarentur, leviſſime ægrotabant. Quod quidem 
nullo modo prætermittendum videtur, cum plurimi 
ſeriptores in animum induxerint, morbum, de quo agi- 
tur, ipſis hiſce fructibus ortum ſæpe debuiſſe. Inde 
vero nihil noxæ fuiſſe, teſtatur haud dubia experientiæ 
fides. Immo & ab aliis accepimus, eos etiam præſenti 
& ſævienti morbo aliquando in remedium ceſſiſſe. Ne- 
que hercule iſta curatio nova eſt, aut antiquioribus me- 
dicis incognita: cum Alexander Trallianus memoriæ 
tradiderit quoſdam, ſuo tempore, damaſcenis, uviſque 
avide devoratis, celeriter fuiſſe ad ſanitatem perductos. 
« Olde Ye rue da,]m Traptrra; YMõiU?¼k uct TASK 
re anolseanevlevrac, aeidowg al roc T1; xn dua⁰νei 
ka au;  capuraic Wapmonnaic xenoapives *.' 

e Vide Alexandri Tralliani lib. viii. pag. 458, edit. BaGl, 
' 3 PrONUM 

Proxnum jam hinc ad remedia tranſitum faQurus que 
proponam, ejuſmodi habenda ſunt, non ut ea ſemper & 
in omni Dyſenterico, ſed plerumque & longe majori, 
quod aiunt, ex parte reſpondiſſe teſtis ſim. Uteunque 
enim ſummi auctores alia atque alia, ad hunc morbum 
profligandum, tanquam ſola ac ſpecifica venditarint, id 
demum de quavis medendi methodo vere fatendum eſt, 
quod Celſus de arte ipſa conjecturali dixerit; . rationem 
ejus talem eſſe, ut, cum ſæpius aliquando reſponderit, 
interdum tamen fallat. | 


SancGuinis detractionem ſupervacuam fore, medicis 
inſedit diu inveteravitque male fundata, male ominata 
opinio, Id vero auxilium, inter initia, maxime ſigna 
aliqua inflammationis ſi adeſſent, nunquam alienum de- 
prehendi, Iterari vero oporteret necne, non, niſi ex 
corporis habitu, & ex ratione vel adauctæ vel levatæ 
febris, colligendum. Firmis adhuc viribus, atque con- 
ſtanti ætate, intolerabilis aliquis dolor, aut efferveſcens 
febrilis æſtus id præſidii genus nullo non morbi tempore 
flagitabat. Neque enim prudentis eſt ac circumſ pecti 
medici, timere ne imbecillum reddat — „ cum 
capitis res agatur, | 

VontTu autem fere ſemper utendum erat; in his mor- 
bis perquam neceſſario, quos bilis concitaverit, Celſo aue- 
tore. Inter ea vero medicamenta, quæ vomitus cauſa adhi- 
bentur, tartarum emeticum, aqua dilutum plurima, præſ- 
tantiſſimum longe viſum eſt. Mirum eſt ſane, quantum 
inde materiæ flave ac viridis ſurſum egeri ſoleret, & quanto 
eum levamine ægrotantium. Nee nihil adjuvabat be- 
nignus ille, & per omnia æquabiliter membra diffuſus, 
ſudor, qui vomitum, hoc remedio evocatum, inſequeba- 
tur. Radix quidem illa Braſilienſis, ipecacoanha dicta, 
raro ſtimuli ſatis ventriculo admovere potuit. Opus vi- 
ſum eſt acriore aliquo medicamento; quod pleniorem 
vomitum ſolicitaret, & quod colluvionem, intus reſiden- 
tem, concuteret valentius atque exturbaret. Haud equi- 
dem ignoro radicem eam ſpecificum & ferme infallibile 
remedium in fluxibus dyſentericis* audire: Nec me latet, 
nonnullos virtutem quandam in ea alexipharmacam ag- 
noviſſe, qua ſeilicet veneno omni, & omni malignitati re- 
fiſtat. Nondum autem experientia edoctus ſum, alia un- 
quam ratione prodeſſe meram ipecacoanham, quam quia 


G. Baglivi praxeos medicz lib. i. de diarrhœa & dyſenteria, 


vomitum 


4 
vomitum moveat. Etenim ſi, ut * Gulielmo Piſoni viſum 
eſt, © vim quoque aſtrictivam poſt ſe. relinquat,” omnino, 
ob eam ipſam vim aſtrictivam, male convenit dyſenteriæ. 
Si vero (quæ eſt doctiſſimi + Freindi conjectura) © in hoc 
præcipue conſiſtit egregia illa in dyſentericis affectibus 
virtus, quod uberrimum ſudorem excitare ſoleat; hic 
etiam tartaro iſti emetico cedat neceſſe eſt, quod ſane 
hanc virtutem excitandi ſudores, præ aliis vomendi inſtru- 
mentis, & ſine rivali, poſſidet. Atque harum etiam 
laudum cumulus accedit, quod, re in ventriculo peracta, 
ad inteſtina plerumque deſcendat vis tartari emetici, & 
alvum inſuper, cathartici ad inſtar valentiſſimi, reſolvat. 
Profecto non eſt dubitandum, quin vitrum antimonii- 
ceratum, in pharmacopeia Edinburgenſi deſcriptum, 

- * Gulielmi Piſonis de Indie AL re naturali & medica lib. 
ii. cap. ix. 


. vide de febribus commentarios Joanne Freind, pag. 40. 


Mihi ſane videtur in ipecacoanhee laudes nimis ſe effudiſſe 8 
« Preter effectum ſuum emeticum, ſimul adeo peculiare & ſpecificum 
quid operatur, ut alia vomitoria eam non facile æquent, nec aliud, 
quod ejus in locum eodem cum effectu ſuccedat, excogitari pony 
Degneri lib. citat. pag. 5. 

inde ſolummodo antidyſenterici nomen conſecutum fit, 


quod vehementer & vomitu ventriculum, & alvum pur- 
gatione ſolicitare ſoleat. 


Erzxn in hac re nihil agitur, donec inteſtina ad na- 
turalem habitum revertantur. Neceſſe igitur prorſus erat 
dejectionem quoquo modo moliri. Ea autem primo ex- 
periri conveniebat, quibus proprium eſt ventrem invitare 
potius, quam cogere; & ſimul irritamentum illud, quo 
aſſidue vexantur inteſtina, diluere, temperare, demul- 
cere: inter quæ infuſum ſenæ, manna, tamarindus, & 
ſi qua ſunt his ſimilia, facile primas ferunt. Si vero in 
his parum fit auxilii; & neque alvi fæces naturales, nec 
dura illa corpuſcula, /cybala dicta, deſcendant; ad validi- 
ora medicamenta, &, ante omnia, ad ſalem catharticum 
amarum (quo nihil fere quidpiam aut certius aut citius alvo 
moranti calcar addit) protinus tranſeundum. Rhabarba- 
rum quidem, ut choleræ & acrioribus quibuſcunque hu- 
moribus evacuandis dicatum, magnopere laudarunt medi- 

ci quidam recentiores, jure ſuo multi nominis. Sed (pace i 
tantorum virorum) id. remedii, inter morbi initia, ex toto- ö 
| condemnandum eſſe videtur. Præter enim id, quod vel 
effectus ejus leviſſimus, aut plane nullus fit; vel quod non, 
niſi 

niſi. tardiuſcule, & impotenter, & fere cum augmento 
torminum atque inflationis officio ſuo fungatur; vis ea 
alvum contrahendi, qua pollet, tantum abeſt, ut labo- 
ranti opituletur, ut vix quidpiam magis poſſit eſſe inimi- 
cum. Et quidem nequeo quin ſuſpicer, eos, qui auctores 
fant, ut mercurius dulcis ſublimatus rhabarbaro admiſtus 
detur, remedium dyſenteriæ tanto minus accommodatum 
conficere, quanto plus rhabarbari admiſceatur. Longe 
vero minus illos conſectari vellem, qui rhabarbaro nu- 
cem moſchatam, cinnamomum, & alia aromata, hoc 
eſt oleum camino, adjiciunt; ea nimirum mente, fi Diis 
placet, ut roberentur inteſtina, & ut flatus diſcutiantur. 
Inteſtinis enim inflammatione æſtuantibus, eorum robori 
intempeſtive conſulitur. Fruſtra autem in fatibus diſ- 
cutiendis operam conterimus; ipſa inflationis cauſa inte- 
gra adhuc, aut etiam increſcente. 


Paorurr etiam habuiſſe ea in memoria, quæ Celſus 
præceperit; oportere nimirum * ex inferioribus partibus 
tepidum infundere vel ptiſanæ cremorem, vel lac, vel 


— 


— 

A. Corn. Celſi de Medicina, lib. iv. cap. xv. 
adipem 

adipem liquatam, vel medullam cervinam, vel oleum, 
vel aquam, in qua lini ſemen decoctum fit.” Hao, 
aut his familia, ano infuſa, eum ad modum, qui facile 
ſuſtineri poſſet, malum nonnullis tolerabilius reddebant. 
Neque vero eſt diſſimulandum, non perpetuo, aut in 
omni ægrotante commode reſpondiſſe hoc remedium. 
Plurimi enim perpeti non poterant vel leniſſima quæque, 
hiſce partibus adhibita; quæ quidem ipſa hoc tormenti 
genus magis magiſque exaſperabant. Quod & a Baglivo 
animadverſum video. Clyſteres, inquit, copioſe præ- 
ſeripti, quandoque exacerbant morbum, & exulceratis 
inteſtinorum fibris majorem orgaſmum excitant. Dentur 
igitur rarius & in parva copia. | 


Visux eſt interea, dum hæc agebantur, per intervalla 
temporum, ea adhibere remedia, quæ & muci naturalis 
vice, aliquo ſaltem modo, fungi poſſe viderentur, & parti 
maxime laboranti ſuccurrere: de quo genere, emulſio 
amygdalarum, ovi album, amylum, & mucilago illa 
radicis Salab, etiam antidyſentericz a Degnero dicta, 
principem locum obtinent. Nulla autem res, declinante 
morbo, magis adjuvabat, quam medicamenti culinaris 
confectio, ex late bubulo cum recenti adipe decocto, ali- 


qua 


1 


qua etiam amyli portione adjecta. Id quidem nequnt 
guſtui inſua ve, & fere {ine aliqua ſtomachi noxa liberali- 

ter aſſumi poterat. Apud incolas Hibernie aborigines, 

mos eſt, a majoribus receptus, Dyſenteticis butyrum li- 
quefactum, remedium longo uſu commendatum, dare. 
Sunt & inter noſtrates, qui ejuſdem cochleare unum aut 
alterum, ſubinde . fibi, 3 in hoc morbo, an 
ceſſiſſe teſtentur *, 


Dixnxrr autem quiſquam: Cum ſuecum papaveris, 
præſentiſſimum illud doloris lenimen, mortalibus ægris 
indulſerit providens natura, prohibetne eum immitis at- 
que immiſericors medicina? Nunquis auſit iſtud reme- 
dii repudiare, quod ſibi remediorum omnium primum 
putabat olim + Sydenhamus ?” Equidem conſtanter affir- 

mo, 


n 


* Fama proditum fuiſſe, Ludovicum dyſenteriam epidemicam, 
in exercitu graſſantem, cera alba in lacte calido liquefacta, totam ex- 
tirpaſſe, memorat Degnerus. Tale quoddam medicamentum (addito 
faponis pauxillo, quo cera ſolubilior fieret) medicis caſtrenſibus, du- 
rante bello iſto, quod nuper deſzviit, ex uſu fuiſſe, aceepimus. 


+ Fatetur idem fieri poſſe, ut variæ enaſcantur Dyſenteriarum ſpe- 
cies, ut ſunt variolarum, & epidemicorum aliorum, diverſis conſti- 
tutionibus 

mo, ſatius eſſe illud omnino non contingere, quam primis 
diebus temere ingerere. Officium quidem eſt medici, 
ut celeriter & jucunde; ſed, ſuper omnie, ut tuto curet. 
Feſtinantem laudo; ita vero, ut non ſit periculoſa feſtina- 
tio. Nollem equidem cubanti tortoris vicem exhibere; 
neque vero indolentiæ ejus eo uſque conſulere, ut non 
falus ipſa prima ſemper habeatur. Nollem ſuavia, in 
præſentia quæ ſint, ſectari; neque proſpicere in longitu- 
dinem. Quorſum ſcilicet pertinet, paciſci cum hoſte in- 
ducias (ſi tamen induciæ impetrari poſſint) breves illas, 
& infidas, & ipſa prelii contentione magis periculoſas ? 
Quorſum cinerem igni inducere, erupturo ? Annon 'ex 
opio, iiſque quæ alvum adſtringunt, intempeſtive adhi- 
bitis, tympanitidem ortam vidimus ? Neque unico ex- 
emplo comprobatum fuit, Dyſenteriam hanc, tam im- 
perite tractatam, in epilepſiam, rheumatiſmum, pleu- 
ritidem abiiſſe. Morbus, certo certius, & in longum trahe- 
batur, & expugnatu difficilior erat, quoties medicus re- 
media aliqua, ex papavere parata, prius propinabat, quam 


— 
— — 


tutianibus propriæ, & quæ proinde medendi methodum in aliquibus 
diverſam ſibi ſuo jure vendicent. Sydenhami opera univerſa, pag. 
181, edit. Lug. Bat. 


& cib1 


. 
« cibi digeſtio in ſtercoris veniret qualitatem “. Ante 
id temporis, vel prorſus vitanda erant, vel parciſſime ſal- 
tem adhibenda ; nec, niſi cum periculum eſſe videretur, 
ne æger, dolore ac vigiliis enectus, ſuccumberet, {1 inter- 
valla aliqua quietis conciliari non poſſent. Quemadmo- 
dum præcepit olim Alexander Trallianus, T&roig y rh 
xe no, 8 ovuSeneiu, diy a noArg due . Quam pri- 
mum vero alvi excretiones naturali ſe more quodammodo 
haberent, jam tandem laudanum illud Sydenhami non 
modo tutum fuiſſe confiteor, ſed etiam aliquando, ad 
conſummandam curationem, magnopere —— 


contendo. 


* 

* Czl. Aurel. de morb. chron. lib. iv. "+ vi. 

Ao nec illud quidem alienum, cataplaſmata calida, 
quæ molliunt, ſuper ventrem imponere, & fomenta ad- 
hibere tum humida, tum ſicca. Cum itaque balneum 
tepidum in calculo renum, & in colica (cui ſane propin- 
qua quædam cognatio eſt Dy ſenteriæ) tam præſens eſſe 
remedium deprehendatur, ſi quid & in hoc affectu valere 
poſſet, ſemel periculum fecimus. Experimentum autem 
feliciter atque ex voto ceſſit. Ægrotanti, quem, per 
univerſam hebdomadam, male habuerat Dyſenteria, in 
aquam demiſſo, dolor illico omnis conquievit: alvus 
large reſoluta eſt: facilis inde ad bonam valetudinem 


recurſus. 


Qvop ad rationem victus pertinet (cujus quidem 
rei paulo ſubtilior obſervatio multum admodum tum 
in aliis corporis morbis, tum in hoc adprime utilis 
eſt) is tenuis eſſe debebat, & leviſſimæ materiz; præ- 
cipue ex iis, quæ emolliunt, quæque intus haud fa- 
cile corrumpuntur. Oportebat igitur carnem omnino 
omnem cibo ſubtrahere; &, primis diebus, ne jus ali- 
quod vel e pullis indulgere. Sorbitionibus utendum 
erat ptiſanæ, vel alicz, vel oryzz, omnibuſque quot- 


F 


quot ex lacte comparari ſolent; eo quod lac mitiſſi- 
mum alimenti genus præſtet, quodque ventrem emolliat 
ſimul ac liquet. Nec minimum laudis merebatur + ſe- 
rum illud lactis vulgare (cui ſane multum antiqui medici 
tribuerunt) neutiquam certe contemnendum, quod para- 
bile ft, & vilis pretii ; cum, miſturis medicamentorum 


* 1 

* Diocles in libris, quos de paſſionibus, atque cauſis, & curationi- 
bus ſcripſit, lac ordinat cum melle bibendum, ventrem provocans in 
fluorem. Item utitur ptiſana cum adipe ſorbenda. Praxagoras ſta- 
tuit, ventrem deducendum peplio & lacte plurimo, cum mulfo—& 
aqua ſalſa, & ſucco Betæ, & oleo cum mulſo. Offert farinam eum 
lacte coctam, quæ indigeſtibilis probatur: Sic etiam tritici ptiſanam 
cum cantabro. Cæl. Aurel. loc. citat. 4 


＋ Solo ſero lactis Dyſenterias ſæpiſſime profligavi Multi auctores 
pro magno ſecreto habent hoc remedium in PN G. Baglivi 
Praxeos med. lib. i. 


Cum an. 1726, hic & in vicinis urbibus, maxime Altenburgi, 
ſæviret Dyſenteria, qua multi perierunt; ipſi ruſtici, ſpretis omnibus 
pharmaceuticis, quæ maxima ex parte erant calidiora, ſero lactis, 
item lacte ebutyrato per totum morbi decurſum utebantur, & præ 
allis feliciſſime evaſerunt. F. Hoffmani med. rat. ſyſt. tom. iv. ſect. 

ii. cap. vii. | 


F 4 : quibuſcunque 


. 
quibuſcunque palmam aliquando præripiat. Etenim 
corruptæ miſcuiſſe novam & ſinceram materiam proderat. 
Proderat (ut loquar cum Sydenhamo) hoc leniſſimo li- 
quore, morbum tanquam diluvio ſubmergere. 


Pers DE accidebat, ut, morbo jam fatiſcente, inteſti- 
num rectum crudeli admodum teneſmo cruciaretur. Id 
autem mali ſua ſponte, velut fluctus poſt tempeſtatem, 
ſubſidebat. Tolerandum itaque erat ægroto, donec 
revocari poſſent vires; quibus redeuntibus, pari paſſu 
proripiebat ſe hoc teneſmi ſymptoma *.“ 


Br in ullo corporis affectu alicujus pretii habeatur illud 
Celſi præceptum, © in conclavi quam maximo æger cu- 
bare d bet, quo multum & purum aërem trahere poſſit, 
in hoc certe habendum erat vel maximi. Neque minus 
conveniebat ſedulo operam dare, ut in omni re, munditiæ, 
quantum fieri potuit, exquiſitæ ſtuderetur. Id quidem 
tum cubanti ſalutare, tum etiam miniſtris magnopere 
neceſſarium. Quanquam enim in ædibus civium locu- 


«tt. 
m 


a 


* Sydenhami opera univerſa, p. 189, edit. Lug. Bat. 


ꝓletiorum | 

pletiorum raro propagari viſa fit hæc noſtra Dyſenteria, 
longe alia tamen, & miſerior ſors erat immundæ pau- 
pertati; neque omnino dubitandum, quin, in infimis de 
plebe familiis, diſſeminaretur contagio, &, peſtilentiæ ri- 
tu, ab alio corpore ad aliud tranſiret. 


Us: jam eſſe in tuto videbantur omnia, præcipue ve- 
rendum tamen erat, ne in eundem morbum denuo reci- 
derent incauti nimis & improvidi, & fiducia ſecundæ 
valetudinis abuſi. Diu igitur vitare oportebat deſtilla- 
tiones, & cruditates : Diu aſſumendi cibi faciles, & qui 
ventriculo fimplices ſederent. Tarde enim confirma- 
bantur inteſtina ; nec facile erat morbum, reliquiis 
ſuis pertinaciter inhzrentem, funditus penituſque elidere, 
Aqua, in qua lignum campechenſe incoctum fuerat, 
convaleſcentibus ſalutare erat præſidium“ . Cortex pe- 
ruvianus, niſi inteſtinis jam ad aliquam firmitatem reſti- 
tutis, adeo nihil proficiebat, ut aliquando multum etiam 
malo adjiceret: eo autem opportune dato nihil prius, 
aut ad refectionem corporis efficacius. Equo vchi 
plurimis pro remedio erat. % 


— — 

* Cortex Guianeus, ſimarouba, haud, ullo morbi tempore, medi- 
corum votis reſpondit. 

Ix RUN r menſe Octobri, An. M. DCC. LXII, cadaver 
hominis Dyſenteria extincti ſecuit vir & ingenio & 
modeſtia ſingulari, Gulielmus Hewſon, celeberrimo 
Huntero noſtro in re anatomica ſocius atque adjutor. Ille 
hæc, a ſe animadverſa, mecum humaniſſime communi- 
cavit; quæ, cum ad penitiorem morbi cognitionem ad- 
prime faciant, lectori minime ſunt invidenda. 


« IX TESTIxISs, inquit vir diligens & acutus, conſpec- 
tui ſubjectis, eorum parietes mole admodum auctos per- 
cepi; aliquibus etiam in locis coarctatos. Ea cum forfice 
ſurſum verſus aperueram, facies interior recti, coli, & 


cæci, & particulæ etiam alicujus extremi ilei livida viſa 
eſt, inteſtinum ſphacelo corruptum haud male referens. 
Iſtam vero livoris ſpeciem haud aliud induxerat, quam 
mucus quidam inteſtinis hiſce ubique illitus, aterrimo 
colore, ſanguinique omnino ſimilis, qui, e vena diutius 
emiſſus, jam prorſus computruerit. Inquiſitione dili- 
gentius facta, faciem eam inteſtinorum interiorem in- 
genti tuberculorum numero obſeſſam vidi; quæ puſtulis 
quidem variolarum magis inter ſe inæqualia fuerunt, ad 
cætera vero haud multum abſimilia. Muco penitus ab- 
ſterſo, nulla membrana, ſuperficiem quæ tegeret, inventa 


eſt. 

eſt; Hæc tubercula digitis quoties preſſi, ex iis pauxil- 
lulum quiddam liquoris cruenti exudavit. Incidens, ſo- 
lida ea inveni: et primo quidem aliqua mihi oborta eſt 
ſuſpicio, ea non alia fuiſſe, quam corpuſcula ſungoſa ex 
ulceribus quibuſdam oriunda. Sed cum ſtatuiſſem eorum 
naturam quanta poſſem diligentia inveſtigare, nihil tan- 
dem explorati de re perdifficili atque obſcura auſus ſum 
ſatis decernere. Tunica illa inteſtini, quæ a peritonæo 
oritur, & altera illa, muſcularis dicta, ſolito quidem 
craſſiores, integræ tamen inventæ ſunt. Tunica cellula- 
ris & villoſa adeo inter ſe confuſæ fuerunt, adeoque den · 
ſatæ vi inflammationis, ut utrum a cellulari tunica (in- 
terna ſcilicet prius deſtructa) ortum duxerint hæc tuber- 
cula; an ea tunicæ villoſæ ſolummodo concretiones exti- 
terint, omnino incertus hæſerim. 


ANIMADVERSUM eſt tubercula per omnem internam 
ſuperficiem craſſiorum inteſtinorum minime æquali rati- 
one ſparſa fuiſſe; in altera parte plura, in altera pauci- 
ora inventa. 


Ix, craſſioribus inteſtinis nihil ſtercoris fuit. Quod ad 
inteſtina tenuia pertinet, & ad alia viſcera abdominis; ea 


quidem 

quidem nihil preter naturam — noſtro obtule- 


' runt, 


ParTICULA extremi coli, aqua diu macerata, albiſſi- 
ma tandem facta eſt, perinde ac ſi perfecta ei ſanitas 
contigiſſet. Neque enim ſolum mucus ater ille, ſed 
etiam ſanguis univerſus, quicunque aut in vaſis, aut in 
ſpatio, partibus interjecto, hæſerat, omnino ablutus eſt. 
Atrum itaque illum muci colorem, neutiquam ex ſphacelo 
ortum fuiſſe, ſatis hoc argumento opinor patere. Parti- 
cula extremi coli memorata, in muſeo anatomico Hunte- 
riano aſſervatur. 


Haup longo temporis intervallo, viri generoſi, eodem 
morbo extincti, cadaver ſecui: huic autem operi inter- 
fuit medicus doctiſſimus, Joannes Pringle. In hoc 
corpore, craſſiora inteſtina prope eadem omnia, quæ in 
altera hiſtoria fuſius deſcripſi, repræſentarunt. Hic vero 
tubercula non tam ſibi invicem contigua, & etiam pauci- 
ora invenimus. Neque adeo evidenter patuit, eorum ſu- 
perficiet nullam obductam fuiſſe membranam. In cæ- 


teris, quantum pertinuit ad inteſtina, alterius alteri ca- 
daveri ſimilitudo fuit abſoluta,” 


CoroniDEM 

Conontpen huic, quicquid eſt operis, imponent k- 
teræ, quas ad me, de hac ipſa re, dederit vir, ingenii laude 
inter primos florens, Charltonus Wollaſton. Ille nuper- 
rime II cadaverum dyſentericorum alvum ſecuit; lauda- - 
bili eo conſilio, ut, quæ præcipue morbi ſedes eſſet, quz- - 
nam viſcerum partes veſtigia ejus impreſſa retinerent, 
certiorem ſe faceret. Cumque omnia, a ſe animadverſa, 
mecum humaniter communicaverit, eadem publici juris 
lubenter facio, & harum rerum ſtudioſis — * 
manus trado. | — 

8 GCGEORGIO 


GEORGIO BAKER, M. D. 
CHARLTONUS WOLLASTON 


UM te, vir amiciſſime, de Dyſenteria epidemica, 
que Londini Anno M.DCC.LXII feviit, com- 
mentarium conficere intellexerim; rem nec tibi in- 
gratam, nec a vitæ meæ inſtituto alienam, me facturum 
opinatus ſum, ſi tibi impertirem quid mihi de ſede Dyſen- 
teriæ anatomia nuperrime patefecerit; duorum nautarum 
dy ſentericorum cadavera dum inciderem. Eo lubentius 
ad hanc opellam me accinxi, quod non multæ editæ 
{int obſervationes, a cadaveribus corum, qui huic morbo 
ſuccubuerunt, deſumptæ; & quod probabile hinc vide- 
atur, Dyſenteriz epidemicæ Londinenſis eandem omnino 
fuiſſe naturam, ac illius, quæ tot nautas, & milites, 
quotannis tollit. In his enim nautis (qui e navi 
oneraria, in qua morbus diutius jam ſævierat, ad noſoco- 
mium noſtrum delati ſunt) eadem aderat contractio inteſ- 


tini 

horum inteſtinorum, eadem tubercula fungoſa, ac in iis ' 
cadaveribus, quæ ſecuit Hewſonus noſter. 


Forum alter (annos circiter quadraginta natus) morbo 
jam per ſeſquimenſem implicitus fuerat, Diarrhœa in- 
cruenta primo correptus eſt; nullo comitante dolore, 
nullo teneſmo. Quum per aliquot jam dies duraſſet 
diarrhœa, dolor ortus eſt inter umbilicum & oſſa pubis. 
Ex eo tempore perpetua erat dejiciendi cupiditas, cum 
ſummo cruciatu in inteſtino recto; merus vero ſanguis, 
aut mucus, alvo redditus. Per integrum menſem his 
malis conflictato, corpus perquam imbecillum factum 
eſt. Cum ad nos delatus eſſet, pulſus vix ſentiri potuit; 
lingua quam maxime arida; dentes, & labia, humore ni- 
gro inhærente deturpata; manus frigidæ. Denique poſt 
quinque dies mortem obiit. 


Moxrui cadaver ſecuimus. In membrana cellulari, 
ut & in omento, vix quidpiam adipis invenimus. In- 
teſtina tenuia morbo parum affecta; niſi quod tunica 
externa magis rubra quam ex conſuetudine fuerit, & 
hic illic colore nigro imbuta. Inteſtinum tamen vix 


G 2 gangræna 


[ 44 ] 
gangrzna correptum, aut ſaltem vix minus firmum vi- 
fum eſt, quam pars iſta inteſtini, ubi color non mutatus 
perſtiterat. In inteſtino jejuno (decem circiter pollices 
infra duodenum) inſignis fuit inteſtini, quod dicimus, 
intuſ· ſuſceptio: nulla tamen ibi inflammationis, aut 
gangrænæ, nota, Nihil omnino ſanguinis, aut muci 
ſanguinei, in inteſtinis tenuibus. Pars ima inteſtini ilet - 
inflammationis ſigna magis evidentia exhibuit. Tunica 
interna villoſa quam maxime rubra: tunica autem exter- 
na nigerrima. Inteſtinum cæcum aëre diſtentum. Co- 
lon vero totum & rectum mire contractum; adeo ut vel 
hujus vel illius inteſtini diameter nuſquam tres quartas 
partes pollicis æquaverit; quibuſdam in locis etiam in 
minorem molem contracta. Tunica externa albiſſima. 
Inteſtino colo & recto e corpore exciſis, & ſecundum lon- 
gitudinem ſectis, in conſpectum venit tunica interna vil- 
loſa, muco ſanguineo obducta: hoc muco ſpongia deter- 
ſo, in tunica villoſa non leves morbi notas invenimus: 
tota enim referta fuit tuberculis; hinc rotundis, parvulis, 
rubris; inde latis, fungoſis, eminentibus; quæ viſa ſunt 
-conflart ex tuberculis quamplurimis parvulis, in eminen- 
tiam unam fungoſam coeuntibus. Inter hæc tubercula 
pars quædam tunicæ villoſæ ſanam quibuſdam in locis ſeſe 


obtulit. 

obtulit. Præter hæc tubercula rubra, maculas quaſdam 
vidimus parvulas, rotundas, nigras, petechiis illis, inter 
exanthemata varioloſa aliquando obſervatis, ſimillimas. 
Totum inteſtinum rectum, & pars ima inteſtini coli, tu- 
berculis hiſce rubris abundarunt; at nullas ibi maculas 
nigras vidi: per reliquam vero partem inteſtini coli, & 
tubercula rubra fungoſa, & maculas nigras, huc illuc 
ſparſas. Icones duas ſubjeci huic epiſtolæ, ut res, fortaſlis 
obſcura, nec quidem verbis facile deſcribenda, inde dilu- 
cidior reddatur. In Tab. I. depingitur portio inteſtini 
recti diſciſſi, & quaſi inverſi; ut tubercula, tunicam in- 
ternam villoſam obſidentia, magis manifeſta ſint. In 
Tab. II. portio inteſtini coli diſciſſi depingitur; ut ma- 
culæ nigræ, inter tubercula diſperſæ, ſub oculis pateant. 
Portio hæc inteſtini e media parte tranſverſe flexure 
coli diſſecta fuit. Inteſtinum & hoc & illud in mu- 
ſeo Hunteriano ſervatur. In aliis locis inteſtini coli, nec 
maculæ nigræ, nec tubercula fungoſa adeo crebra 
apparuerunt. Nihil omnino ſtercoris, ſcybala nulla in 
toto tubo inteſtinali inventa ſunt: biduo tamen ante 
mortem, poſtquam pauxillum ſalis cathartici aſſumpſiſſet, 
ſtercus aliquod, muco & ſanguine commiſtum dejecit. 
Hepar magnum, & ima pars <jus, inteſtino colo proxi- 


ma, 

ma, colore nigro fuit; parti tamen interiori hepatis natu- 
ralis color. Veſica fellis quam maxime turgida, bile re- 
pleta, at coloris flavi, oleoſi; oleum olivarum, aut al- 
bumen ovi, cum pauxillo vitelli commiſtum, potius quam 
bilem cyſticam referente. Juvenis quidam, qui huic ſec- 
tioni affuit, bilis tantillum delibare auſus, eam ſaporis 
omnino dulcis deprehendit. Cætera omnia viſcera ab- 
dominalia ſana reperta ſunt; niſi quod meſenterium 
coloris nimium rubri videretur, & adipe omnino vacu- 
um. Sanguis in vena cava fluidus, & coloris nigerrimi. 


ALTER nauta, quum morbo jam per unum & viginti 
dies laboraſſet, ad nos delatus eſt. Ætas hujus hominis 
vix quinquageſimum annum exceſſerat. Ille, jam per ali- 
quot dies febre detentus, forte fortuna in mare delapſus eſt; 
& diu nando ægre ſe incolumem præſtitit. Ea ipſa nocte 
qua id acciderat, dolore ſummo in abdomine correptus 
fuit, & febre: inde dyſentericus evaſit. Multum & ſan- 
guinis, & muct dejecit; ſtercoris omnino nihil. Perpe- 
tua autem fuit deſidendi cupiditas, dolorque in ano. De 
angore etiam ſummo conqueſtus eſt in medio dorſo, & ad 
regionem ventriculi; ut & de dolore in veſica urinaria. 
Urinam ſcilicet ſanguine tinctam per aliquot jam menſes 

reddiderat. 

reddiderat. Septimo die poſtquam in noſocomium ve- 
nerat, periit, Per triduum jam ex toto diſcuſſus fuerat 
dolor; pulſus tamen tremulus, & abdomen tumidum, & 
intentum, viſcera gangræna correpta fuiſſe, haud fallaci 
teſtimonio indicavere. | 


MozxTvu1 cadaver die ſequenti ſecuimus. Inteſtina 
crafla adeo ſphacelata fuere, ut ex odore teterrimo, inde 
orto, vix potuerimus ſubtiliorem obſervationem ſectioni 
anatomicæ adhibere. Inteſtina tenuia omnino illæſa in- 
venimus; nullæ aderant maculæ nigræ, inflammationis 
nullæ notæ. Inteſtinum cæcum aere diſtentum fuit : 
coli quoque flexura tranſverſa diſtenta, & ſphacelo adeo 
exeſa, ut per foramina quatuor, vel quinque, lata, mate- 
ria fuſca, gangrænoſa, odore teterrimo, cum fæcibus al- 
vinis commiſta, in cavum abdominis effluxiſſet. Tota 
hæc coli pars hepati, lieni, & ventriculo connexa, & 
gangræna penitus corrupta fuit: unde factum eſt, ut 
neque inteſtinum e cadavere eximere, neque tunicam 
internam in hac parte accuratius contemplari, liceret. 
Partem reliquam coli, ſicut in altero cadavere, arcte 
contractam invenimus; ut & rectum; tunicam externam 
albam; tunicam quoque internam villoſam, muco ſan- 
guineo 

guineo obdudtam. Tubercula fungoſa viſa ſunt; at non 


adco crebra, neque adee lata, aut alta, ac in altero ca- 
davere. Maculas nigras nullas vidimus. 


Hr AR omnino ſanum fuit; ut & cyſtis fellea, & bilis 
ipſa. Veſica urinaria magna, & durior ſolito; præcipue 
pars ejus poſterior, recto contigua; ubi tumor ſcirrhoſus 
inventus eſt, ovum gallinaceum magnitudine æquans. 
Nullus calculus vel in veſica, vel in ureteribus, vel in 
renibus: quod notatu dignum mihi viſum eſt; miſer 
enim, ut ſupra monui, ſanguinem cum urina per men- 
ſes aliquot reddiderat. Vale. 


Dabam Londini, Prid. Kal, Jan, M.DCC.LXIV. 


P14 „ee, ef. 
3 
OG; 1 -” TY * 


— wr ra IE. 


f - 
U — 
* f 
TTL, 
„„. 1 
* 
. 
— — 
40 / 
-, R 
' 


2 WH / 

r 

— 4 for oF, 

SL BY 
* 


lille, id. ., 


1 


2 


1 


as 


— 


—— — — . 99 e e 5 * 


De 3 


— 


